વડગામ મહાલનું ઐતિહાસિક દ્રષ્ટિએ મહત્વનું ગામ મેમદપુર મધ્યકાળ દરમિયાન ભાટ મુંડાળાના નામથી ઓળખાતુ હતુ.આ ગામ અગાઉ ઉત્તરમાં હતુ પણ કાળાંતરે નવું મેમદપુર મંદિર ની દક્ષિણે વસ્યુ હતુ.મેમદપુર ગામનું નામ કોના ઉપરથી પડ્યુ એ વિશે મતમંતાતર છે.ગામના એક વયોવ્રુધ્ધ રહીશના જણાવ્યા મુજબ, મેનકુંવરબા નામના રાણીના સતી થયા બાદ તેમના નામ ઉપરથી ગામનું નામ મેનપર રાખવામા આવ્યુ હતુ.(મેમદપુર જુના વખતમા મેનપર તરીકે પણ ઓળખાતુ) જ્યારે કેટલાક લોકો એવુ પણ જણાવે છે કે,પાલણપુરના નવાબ સાહેબના શાસન વખતે રાજની વફાદારીમાં “મહમદશાહ નામના એક આગેવાન સૈનિક શહીદ થયા હતા.તેઓ પાછળથી મામદાપીર નામથી પ્રચલિત થયા હતા.તેમનું સ્થાનક ગામની પશ્વિમે નર્મદેશ્વર મહાદેવની બાજુમાં ગામની મધ્યમાં આવેલુ છે.આ મામદાપીરના નામ ઉપરથી ગામનું નામ મેમદપુર રાખવામા આવ્યુ હતુ.